google/wiki40b huggingface dataset:
Hamningberg

Hamningberg (tidligere Havningberg) (nordsamisk: Hámmanbirgi) er et fraflyttet fiskevær i Båtsfjord kommune, ytterst på Varangerhalvøya i Finnmark. Stedet er spesielt i finnmarkssammenheng med sin intakte bebyggelse fra 1800-tallet. Her var det tidligere stor aktivitet, men i dag har stedet ingen helårsbosetting. Hamningberg hadde i sine glansdager mange fiskebruk med drift hele året og noen med drift kun i sommermånedene. Hamningberg har alltid hatt et variert næringsliv og aldri hatt noen enerådende væreier.
I Hamningberg står et minnesmerke over redningsdåden som ble utført våren 1894. Det ble meldt om «Orkanaktig Storm» samtidig som en stor fiskeflåte med småbåter var på havet. Ingen av dampskipene ville gå ut i det forrykende været, men mannskapet på den splitter nye redningsskøyta RS «Colin Archer» satte ut for å komme fiskerne til unnsetning. Skøyta berget 37 mennesker fra «den visse død», og redningsaksjonen i Hamningberg ble svært godt kjent på kort tid over hele landet. Dette satte fart i arbeidet med å bygge flere redningsskøyter for den såkalte redningssaken, eller bare «saken», som man sa i Finnmark på den tiden.
Hamningberg blir i dag benyttet flittig av hus- og hytteeiere året rundt. Selv om veien stenges om vinteren, er det mulig å komme fram med snøscooter og båt. Om sommeren er det et yrende folkeliv på stedet, med mange tilreisende.

Fraflytting

Etter andre verdenskrig kjempet lokalbefolkningen for å få bygd opp et nytt fiskebruk, og det sto omsider ferdig i 1953. Dette skapte optimisme, men innbyggerne trengte også en ny og bedre havn, med nye moloer. Denne ble aldri anlagt, og det var hovedårsaken til at det ble bestemt at Hamningberg skulle fraflyttes i 1965.

Bygninger

Store deler av Finnmark ble brent og helt ødelagt under krigen. Det er derfor spesielt at Hamningberg har fått beholde en stor del av bygningsmassen fra før andre verdenskrig, der noen av bygningene er fra 1800-tallet. De fleste av de i alt 65 bygningene er i dag verneverdige. De består blant annet av det sentralt beliggende Hanssenhuset, rorbuer, pakkhus og russiske, prefabrikkerte, laftede hus. De siste er fra pomortiden (ca. 1720–1917), da mange russere kom for å fiske fra sine stasjoner i området. De satte opp sine egne hus, og deres lafteteknikk var litt annerledes enn den norske. I denne perioden var det stor aktivitet, og i 1900 var Hamningberg et av de største fiskeværene i Øst-Finnmark, med ca. 250 innbyggere. Hamningberg var et av pilotprosjektene i Verdiskapningsprosjektet til Riksantikvaren.
Norgescupen i skihopping 2017/18

Norgescupen i skihopping 2017/18 gikk over 26 renn for menn og 19 renn for kvinner, fra 26. august 2017 i Midtstubakken til 3. mars 2018 i Knyken for kvinner og 8. april på Notodden for menn.
Nøstvetkulturen

Nøstvetkulturen er navnet på en jeger- og fangstkultur fra den eldre steinalderen (mesolitikum) i Norge. Kulturen har navn etter gården Nøstvet i Ås i Akershus. I Sverige er kulturen kjent som Lihultkulturen.
En spesiell type øks er typisk for Nøstvetfunnene; en grovt tilhugget bergartsøks med tverr egg. Den har gjerne et trekantet tverrsnitt. Enkelte av dem er ikke bearbeidet på annen måte enn ved tilhugging, men ofte er eggpartiet slipt.
Den første forskeren som postulerte at det her var snakk om en egen fase, var Andreas M. Hansen, og det fant sted i 1904. Boplasser med visse ledetyper omtales som Nøstvetboplasser. Blant ledetypene finner vi nøstvetøksa, prikkhugde bergartsøkser, samt mikroflekker.
Boplasser med nøstvetredskaper ser ut til å ligge i perioden fra omtrent 7000 f.Kr til omtrent 4800 f.Kr.
Paul Dano

Karriere

Paul Dano viste tidlig at han kom til filmverdenen for å bli gjennom å spille hovedrollen i dramaet L.I.E. (2001). Tre år senere spilte han en birolle i The Girl Next Door.
I 2006 fikk han rollen som Dwayne i Oscar-favoritten Little Miss Sunshine, en dramakomedie om en dysfunksjonell familie som må kjøre det yngste medlemmet på en missekonkurranse for barn, noe som selvfølgelig ikke skjer uten problemer underveis. Året etter spilte han i en ny Oscar-favoritt, Paul Thomas Andersons drama There Will Be Blood, hvor han spiller tvillingbrødre. Daniel Day-Lewis spiller her hovedrollen.
Etter dette har han spilt i flere kjente filmer, som Til huttetuenes land (2009), Knight and Day (2010) og Cowboys & Aliens (2011). I 2012 er han aktuell med actionfilmen Looper, hvor han spiller mot Joseph Gordon-Levitt, Bruce Willis og Emily Blunt.
Norsk Dukketeater Akademi

Norsk Dukketeater Akademi var en utdanningsinstitusjon som ble etablert i Fredrikstad i 1991. Akademiet tilbød høyere utdannelse i figurteaterfaget.

Etableringen

Fredrikstad kommune fremmet et forslag om å stille en av bygningene i Gamlebyen til rådighet for figurteatervirksomhet. Kulturrådet besluttet å gi midler til et fireårig prosjekt for å videreutvikle norsk figurteater. I november 1989 ble det arrangert dukketeaterfestival i Fredrikstad, og utøvere fra hele landet benyttet anledningen til å drøfte muligheten til å starte opp et utdanningstilbud som kunne utvikle seg til en høyskoleutdanning. Foruten de norske scenekunstnerne deltok også rumenske Margareta Niculescu, som var en markant skikkelse innen europeisk figurteater, og Hartmut Loren fra Ernst Busch Akademie i Øst-Berlin i Tyskland.
Den tidligere lederen for Riksteatrets dukketeater, Mona Wiig, var en av pådriverne for opprettelsen av en høyere akademiutdannelse i figurteater. Hun var akademiets rektor i perioden 1991–1996, og faglig leder ved Akademi for figurteater ved Høgskolen i Østfold fra 1996 til 1998. Ved oppstarten i 1991 var akademiet et treårig prøveprosjekt, finansiert av Norsk kulturråd, Fredrikstad kommune og nabokommunene. Målet var at utdanningen skulle bli en statlig høyskole etter at prosjektperioden var over. Per 1993 hadde skolen 11 studenter, fra Norge, Sverige og Danmark. En av de svenske elevene var Annika Udo, som senere etablerte seg i Trondheim.

Utenlandske samarbeidspartnere

I prosjektperioden mottok akademiet faglig støtte fra to utenlandske utdanningsinstitusjoner. Figurteaterutdanningen i Berlin var den ene av støttespillerne, og professor Hartmut Lorenz var flere ganger på besøk i Fredrikstad for å undervise akademiets studenter. Den andre utenlandske støttespilleren var teaterfakultetet ved Akademiet for scenekunst i Praha (Divadelní fakulta Akademie múzických umění v Praze, forkortet DAMU).

Innlemmelse i HiØ

Fra 1996 var akademiet en del av Høgskolen i Østfold. Fra 2003 ble Norsk Dukketeater Akademi omdannet til Akademi for scenekunst, som per 2018 ikke har figurteater som et selvstendig fag på pensum.
Kurosawaxia

Utseende

En middelsstor (ca. 10 millimeter), avlang, fiolett metallisk farget praktbille. Oversiden er fint hårete. Antennene er tynne, omtrent så lange som hode + pronotum. Pronotum er rundet, fint punktert, dekkvingene tilspissede bak med fine punktstriper.

Levevis

De voksne billene besøker gjerne blomster.

Utbredelse

Slekten er kjent fra Vietnam.
Traun (Donau)

Elvens løp

Elvens kilde er i Totes Gebirge ved Kammersee i Steiermark og elven kalles der Grundlseer Traun. Elven renner deretter gjennom Toplitzsee og deretter Grundlsee. I Bad Aussee flyter Grundlseer Traun sammen med Altausseer Tran og Kainischtraun, og fra dette punkt heter den Koppentraun. Dett øvre nedfallsområde er det steiriske Salzkammergut. Koppentraun renner vestover gjennom Koppenjuvet til Dachsteinmassivet hvor den vender nordover og renner gjennom Hallstätter See.
Etter dette kalles elven bare Traun. Den renner gjennom det indre Salzkammergut og Bad Ischl, hvorfra den holder en nordøstlig retning. Elven renner forbi Höllengebirge ved Ebensee og inn i Traunsee. Ved utløpet av sjøen ved Gmunden forlater den Salzkammergutfjellene og går inn i For-Alpene.
Ved Stadl-Paura tar den opp i seg Ager, den største sideelven og renner videre forbi Wels gjennom flatlandet Welser Heide. På grensen mellom Ansfelden og Linz blir det avledet store vannmengder til  kraftverket Linz-Kleinmünchen. 
Elven munner ut i Donau innenfor grensene til Linz, sør for stålverket voestalpine AG
området, i bydelen Ebelsberg.

Verdensarven

Elven renner gjennom kulturlandskapet Hallstatt-Dachstein Salzkammergut som i 1997 ble oppført på UNESCOs liste over verdensarven.

Vannkvalitet

Elveløpet ovenfor Koppentraun er en strekning kjent for sitt rike fiske, som forøvrig over flere kilometer tilbyr en naturlig strand. Traunfall ved Steyrermühl er et av de få steder i Østerrike for dykking og snorkling.

Historie

Traun ble i romertiden brukt til flåtetransport fra Traunfall til munningen i Donau. Videre var Traun viktig for transport av salt og tømmer.  
Forbundshæren til den første Østerrikske republikk (1920 til 1934) utarbeidet under ledelse av generalstabssjef feldmarsjall-løytnant Alfred Jansa planer for et forsvar mot angrep fra Tyskland langs Traunlinjen.

Næringsliv

Dagens næringsliv rundt er i vesentlig grad knyttet til kraftutvinningen.
Ampliatus

Ampliatus (eller Amplias) var en av de sytti disipler. Han nevnes i Romerbrevet (Rom 16,8), der Paulus lar ham hilse. 
I følge en tidlig overlevering skal Ampliatus vart en medarbeider av apostelen Andreas, som innsatte ham som biskop i Diospolis in Palestina  (som i dag er byen Lod). Senere skal Ampliatus ha lidd martyrdøden på Balkan sammen med Urbanus og Narcissus. 
Ampliatus æres som Hellig; hans minnedag er 31. oktober.
Stroboskop

Et stroboskop er et instrument som deler lys opp i glimt (lynblink). De tidlige strobene fra 1800-tallet besto av roterende spalter foran en lyskilde, mens en i dag lager lyspulser med xenonlys, annet laserlys eller LEDer. Betegnelsen stroboskop blir også brukt om en skive med radielle streker, som tjener til å vise en platespillers rotasjonshastighet. Se nedenfor.
Prinsippet med pulserende lys er blitt brukt til å studere ting i bevegelse. Ved riktig hastighet kan en «fryse» roterende bevegelser eller avsløre uønskede forskyvninger og «kast» i akslinger.
I og med at samme glimtprinsippet er i bruk ved opptak av levende film, kan en på kino se flypropeller stå stille eller rotere baklengs under start og stopp.
Underholdningsbransjen bruker strobelys i sammenheng med dans. Lys fra stroboskop kan fremprovosere anfall hos personer med fotosensitiv epilepsi.
Liten skogshårmygg

Utseende

En middelsstor (lengde 6 – 8 mm), svart hårmygg med delvis lyse bein. Et sikkert kjennetegn er at antennene består av bare sju ledd. Vingene er glassklare til svakt røykfargede, vingeårene er brune, også de bakerste, dette er spesielt tydelig hos hunnen. Vingemerket er tydelig men ikke så påfallende som hos den ellers lignende arten enghårmygg (Bibio johannis). Hanne har svarte lår, brungule legger og føtter. Hunnen har svart kropp og rødgule bein. Larvene er hvite og virker i motsetning til de fleste andre hårmygglarver glinsende, hodekapselen er mørkebrun.

Levevis

Arten finnes mest i eller ved skog, men kan også forekomme litt over tregrensen i fjellet. Man finner også ofte eksemplarer på snøfenner og breer høyt til fjells, men disse har mest trolig blitt ført med vinden fra lavere høyder. Som hos andre hårmygg lever larvene i tette klynger i bakken, der de spiser råtnende løvstrø. De voksne myggene flyr i mai til juli, senest lengst i nord og i fjellet. Hunnene, men sjelden hannene, kan treffes på blomster der de drikker nektar.

Utbredelse

Arten forekommer i Mellom- og Nord-Europa, også på Island. I Norge er den vanlig over hele landet.
Nasjonalkongressen til Kinas kommunistparti

Nasjonalkongressen til Kinas kommunistparti (forenklet kinesisk: 中国共产党全国代表大会; tradisjonell kinesisk: 中國共產黨全國代表大會; pinyin: Zhōngguó Gòngchǎndǎng Quánguó Dàibiǎo Dàhuì; ordrett: Det kinesiske kommunistiske partis nasjonale representanters kongress, er en partikongress som avholdes om lag hvert femte år. I teorien er Nasjonalkongressen det høyeste besluttende organ innen det kinesiske kommunistiske parti, men i praksis er alle viktige beslutninger fattet forut for møtet. 
Siden 1987 er nasjonalkongressene blitt arrangert i september, oktober eller november måned i de aktuelle år. Møtestedet er Folkets store hall i Beijing. 
Nasjonalkongressen til Kinas kommunistparti må ikke forveksles med Den nasjonale folkekongress (som er Folkerepublikkens lovgivende forsamling).

Kinesiske kortnavn

På kinesisk forkortes hver kongress' navn til tallordet fulgt av tegnet da (大), kort for dahui (大会 «konferanse»). For eksempel forkortes det fullt utfoldede navnet for den sekstende konferanse, Zhōnguó Gòngchǎndǎng Dìshíliùcì Quánguó Dàibiǎo Dàhuì (forenklet kinesisk: 中国共产党第十六次全国代表大会; tradisjonell kinesisk: 中國共產黨第十六次全國代表大會), til Shíliù Dà (十六大 «sekstende da»).
Egil

Navnedag

Egil har navnedag 3. juli i Finland, 5. november i Norge og på Færøyene og 17. november i Estland.
USAs forsvarsminister

Historie

Embetet ble grunnlagt i 1947 da Krigsdepartementet, Marinedepartementet og det nyopprettede Flyvåpendepartementet ble underlagt et felles departement kalt National Military Establishment (NME). NME endret navn til Department of Defense i 1949 fordi forkortelsen NME hadde den uheldige uttalelsen enemy (fiende på norsk). I den samme reorganiseringen ble arméministeren (tidligere krigsministeren), marineministeren og flyvåpenministeren underlagt i posisjoner under forsvarsministeren og fjernet fra presidentens kabinett.
Måne (gud)

Måne (norrønt: Máni) er en personifisert mytologisk figur i nordisk mytologi. Det skjelnes mellom månen som kosmisk fenomen og som mytisk person. Ifølge Snorres edda er personen Måne bror til Sol og begge er barn av Mundilfare. Måne hentet to barn, Bil og Hjuke, som følger månen og som man kan se fra jorda.
Ifølge Snorre Sturlason (i Den yngre Edda) blir både Sol og Måne dratt over himmelen av hester. Sol jages av ulven Sköll, og Måne jages av ulven Hati (Hate Rodvitnesson). Ved ragnarok vil ulvene klare å ta igjen sola og månen.
Marmaroglypha

Utseende

Små til middelsstore, gråbrunt-spraglete trebukker med kraftige antenner. Det fjerde antenneleddet (det tredje store, ledd nummer to er ganske lite og knappformet) er påfallende fortykket, kølleformet. Pronotum har rette sider uten pigger. Dekkvingene har rettvinklede "skuldre" og er en tanke utvidete bakover, slik at det bredeste stedet er nær spissen. Pronotum har en lys midtstripe og lyse sidestriper, dekkvingene et lyst tverrbånd nær spissen.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sørøst-Asia (Nikobarene, Sumatra og Borneo).
Nordrhein-Provinz

Nordrhein-Provinz (Provinsen Nord-Rhinen) var en kortlivet forvaltningsenhet i den britiske okkupasjonssonen av Tyskland, etter andre verdenskrig. Provinsen ble i 1946 slått sammen med Provinsen Westfalen til delstaten Nordrhein-Westfalen.
Provinsen utgjorde den nordlige del av den tidligere Provinsen Rhinland, og besto av regionene Düsseldorf, Köln og Aachen. Johannes Fuchs og deretter Robert Lehr, var overpresidenter i provinsen.
Provinsen ble etablert i juni 1945. Den 6. juni 1946 besluttet britene å slå sammen Nordrhein-Provinz og Provinsen Westfalen. De to provinsene ble slått sammen til delstaten Nordrhein-Westfalen.
John Young

Biografi

John Young er ett av tolv mennesker som har satt fot på månen, og han er én av tre som har reist til månen to ganger (de to andre er Jim Lovell og Eugene Cernan). I 1981 var han fartøysjef på NASAs første bemannede romfergeferd.
John Young fløy som den første fra sin gruppe, men han var nær på å miste sin jobb hos NASA etter sin første romferd. På Gemini 3 hadde han nemlig smuglet en cornbeefsandwich med. Jordkontrollen var bekymret for om smulene ble innåndet eller kortsluttet instrumentene.
Som kaptein på Apollo 16 prøvde han ut månejeepens evner i the Lunar Grand Prix og kom opp på 18 km/t (det hurtigste kjøretøy på Månen ifølge Guinness Rekordbok). Etter at medastronauten Charlie Duke hadde brukt 20-30 minutter på å bore et dypt hull til et varmeutstrømmingseksperiment, snublet John Young i kabelen og flådde trådene ut av stikket. Stikket kunne ikke repareres med astronauthansker på, så instrumentet kunne ikke sende målingene hjem til Jorden.
John Young var kaptein på den første romfergeferd STS-1 – Columbia. Normalt sendes en ny romfartøystype opp ubemannet første gang, men romfergens jomfruflyvning var bemannet. Man hadde ikke tidligere anvendt faststoffraketter til bemannede romfartøyer og gjenbruksvarmeskjoldet bestående av 30 761 keramiske kakler var også uprøvet. På STS-1 mistet Columbia 16 kakler, og som medlem av den aller første romfergeflyvning fikk John Young Congressional Space Medal of Honor en måned etter jomfruferden. De fleste mottagere av Congressional Space Medal of Honor har fått den posthumt etter å ha omkommet i deres romfartøyer.
John Young ble den første person der har vært i rommet seks ganger, hvilket skjedde den 28. november 1983 med STS-9 – Columbia med den første Spacelab.
Han pensjonerte seg fra NASA 31. desember 2004.
Young var først gift med Barbara White med hvem han fikk to barn. Han var ved sin død gift med Susy Feldman.
Marte Rommetveit

Familie

Hun er datter av tidligere NRK-journalist Geir Rommetveit og søster til skuespilleren og sangeren Berte Rommetveit. Stortingsrepresentant Magne Rommetveit (Ap) er onkel.
Hun var tidligere gift med Sigurd Sele.
Pollinering

Pollinering (bestøvning) er overføring av pollenkorn mellom blomstene på en eller flere planter, for at det skal kunne foregå en befruktning og frø kan dannes. Hos blomsterplantene overføres pollen fra åpne pollenknapper til arret. Hos nakenfrøede planter overføres pollen direkte til frøanlegget (mikropyle). Selv om blomsterplantenes organ for reproduksjon, blomsten, hos de fleste arter er tokjønnete er sjølpollinering ikke regelen. Mye av den utrolige variasjonen i form og farge hos blomstene, skyldes nettopp plantenes tilpasninger til krysspollinering.

Biotisk pollinering

Biotisk pollinering eller dyrepollinering betyr at pollenet transporteres av dyr. De fleste arter av blomsterplanter er tilpasset biotisk pollinering. 
Blomsten kan ha spesielle utskillende organer, nektarier, som produserer sukker (sukrose, glukose og fruktose) og aminosyrer i form av nektar og pollen, som derav blir en viktig næringskilde for dyra. Pollen har pollenkitt og en ytre struktur som gjør at de lett fester seg. Noen planter har sterkt spesialiserte artstro dyr som sørger for pollinering.

Insektpollinering

Insektpollinering (entomofili, gr. entomen – insekt) skjer der hvor blomstene er store og iøynefallende, har farget blomsterdekke med saftmerker og ofte zygomorfe blomster hvor insektet lett krabber inn. 
Honningbier og humlers hårete kropper kan samle og holde opptil 15 000 pollenkorn. De flyr også fort og besøker mange blomster etter hverandre. Bier spiser pollen, men det blir nok igjen til å befrukte plantene.

Fuglepollinering

Fuglepollinering (ornithofili, gr. ornis – fugl; philein – å elske) er spesielt vanlig i tropene. Plantene har ofte store blomster med sterke farger, spesielt knallrød, som tiltrekker seg fugler som kolibrier og  honningetere.

Flaggermuspollinering

Flaggermuspollinering (chiropterofili, gr. cheir – hånd, pteron – ving) skjer hos planter som har hvite eller grønnlige blomster med muggen lukt; blomstene sitter utenfor løvverket enten på stammen (kauliflori) eller på lange blomsterstilker. Disse tiltrekker seg enkelte arter av flaggermus.

Andre dyr

Pollinering av andre pattedyr enn flaggermus forekommer også hos noen arter.

Abiotisk pollinering

Ved abiotisk pollinering transporteres pollenet av enten vind eller, sjeldnere, vann.

Vindpollinering

Vindpollinering (anemofili, gr. anemos – vind; philein – å elske) skjer der hvor blomsten er uanselig, åpent plassert, mangler duft og nektar og hvor lett pollen spres i store mengder. Dette skjer ofte tidlig om våren. Bartrær har pollen med luftsekker.

Vannpollinering

Pollinering kan også skje via vann (hygrofili) hvor blomstene er uanseelige uten skiltapparat. Hannblomstene kan også løsne og flyte på vannet f.eks. Vallisneria.
Srđan Baljak

Karriere

Han har spilt for Partizan, Consadole Sapporo, Mainz og MSV Duisburg.
Sand (valgkrets)

Sand var en valgkrets i Nedenes amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Sand valgte således én representant og én personlig vararepresentant.
Valgkretsen Sand bestod av herredene Herefoss, Fjære, Landvik/Landvig, Eide, Vestre Moland, Høvåg, Birkenes og Lillesand med rundt 15 000 innbyggere og 7 000 stemmeberettigede etter innføringen av kvinnelig stemmerett.
Den 77. Oscar-utdelingen

Nominasjoner

Listen over nominasjonene ble offentliggjort tirsdag 25. januar 2005.
Taphrocerus

Utseende

Små, avlange, mer eller mindre metallisk fargede praktbiller. Hodet er forholdsvis stort og bredt med en bred midtfure i pannen. Antennene er tynne og korte, børsteaktige. Dekkvingene har markerte skulderbuler.

Utbredelse

Slekten er utbredt i Nord-, Mellom- og Sør-Amerika. Det er beskrevet én enkelt art fra Sør-Afrika.
Tynset IF Fotball

Anlegg

Nytrømoen er Tynsets hjemmebane, og har både en tradisjonell gressbane og kunstgressbane. Vinteren 2015/2016 ferdigstilles også en fotballhall på 60 x 40 meter like ved kunstgressbanen, som for øvrig åpnet i 2006. Kunstgressbanen består av en 11'er bane og to 5'er baner. 11'er-banen har en spilleflate på 100 x 64 meter. Begge 5'er-banene har en spilleflate på 22,5 x 44 meter. Rundt Nytrømoen er det en 400 meter lang løpebane for friidrett.
Til cupoppgjøret i 1. runde mot Rosenborg i 2008 møtte over 3 000 tilskuere opp på Nytrømoens gressbane
Tilskuerrekorden ble satt i 1980 da Tynset møtte Vålerenga i fjerde runde i cupen. Det var 3 500 tilstede på kampen som Vålerenga vant 3-0. De ble senere cupmester samme år.

Historikk

Etter at Tynset spilte i 3.-divisjon på begynnelsen av 1980-årene rykket de ned og spilte i 5.-divisjon i 1986. Bjørn Eidsvåg var spillende trener og laget vant alle sine kamper og rykket opp igjen samme år.

3. divisjon 1993

Høsten 1993 rykket Tynset opp til 2. divisjon, etter å ha slått NTHI i den avgjørende kampen på Lade i Trondheim. Spissen Magne Rønning scoret det avgjørende målet som sendte Tynset opp på nivå tre. Trener var Rolf Lindgren.

3. divisjon 1998

Flere gode årganger spilte seg inn på A-laget til Tynset midt på 90-tallet. Klubben beholdt momentet etter nedrykket i 1994 og det tok kun fire år før man var oppe på nivå tre igjen. Opprykket fra 3. divisjon ble klart etter en thriller mot Tiller i Abrahallen i Trondheim, der Svein Roger Sørli avgjorde seriefinalen for Tynset under 1998-sesongen. Rolf Lindgren var trener også denne gang.

2000–2009: Stabilt 3.-divisjonslag

Fra 2000-sesongen og fram til 2010-sesongen var Tynset et stabilt topplag i 3. divisjon og var flere sesonger nære et nytt opprykk.

4. divisjon 2011

2011-sesongen endte med direkte opprykk.
Kilde: Speaker.no

3. divisjon 2013

Kilde: fotball.no
Sist oppdatert: 12. mars 2014 kl 15:34 (CET)
Shit & Chanel

Shit & Chanel var et dansk band (1974–1979), som besto av Anne Linnet, Astrid Elbæk, Lis Sørensen, Lone Poulsen og Ulla Tvede Eriksen.
Etter en rettssak anlagt av firmaet Chanel skiftet bandet navn til Shit & Chalou i 1981.
«Smuk og dejlig» skrevet av Linnet og fremført av Shit & Chanel er tatt opp i Danmarks kulturkanon.
Sykling under Sommer-OL 2008 – Madison menn

Herrenes madison i banesykling under Sommer-OL 2008 fant sted den 19. august 2008 på Laoshan Velodrome i Beijing.